***Výbor Národnej rady Slovenskej republiky***

***pre obranu a bezpečnosť***

**Zápisnica**

z **36.** schôdze Výboru Národnej rady Slovenskej republiky pre obranu a bezpečnosť, ktorá sa konala 24. júla 2021

**Prítomní:** podľa prezenčnej listiny

**Ospravedlnení**:

**Program schôdze**:

1. Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi MIKULCOVI, poverenému riadením Ministerstva vnútra Slovenskej republiky (**tlač 628**)

odôvodní : poverený člen skupiny poslancov - P. Šuca

spravodajca : poslanec NR SR M. Saloň

1. Správa o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi MIKULCOVI, poverenému riadením Ministerstva vnútra Slovenskej republiky vo výboroch Národnej rady Slovenskej republiky (**tlač 628a**) – *návrh*

spravodajca : poslanec NR SR M. Saloň

1. Rôzne

Schôdzuotvoril a viedol posl. J. KRÚPA, predseda výboru.

**K bodu 1:**

Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi MIKULCOVI, poverenému riadením Ministerstva vnútra Slovenskej republiky **(tlač 628)** uviedol posl. P. ŠUCA.

* posl M. SALOŇ, spravodajca výboru prečítal návrh uznesenia
* v rozprave nevystúpili žiadni poslanci.

Po rozprave výbor na návrh spravodajcu hlasoval o návrhu uznesenia.

Z celkového počtu 15 poslancov Výboru Národnej rady Slovenskej republiky pre obranu a bezpečnosť bolo prítomných 15 poslancov.

Za návrh predneseného uznesenia hlasovali 5 poslanci, proti hlasovali 10 poslanci. Výbor Národnej rady Slovenskej republiky pre obranu a bezpečnosť **neprijal platné uznesenie,** nakoľko návrh uznesenia **nezískal** **podporu potrebnej nadpolovičnej väčšiny všetkých členov výboru** podľa čl. 88 ods. 2 Ústavy Slovenskej republiky.

**K bodu 2:**

Správa o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi MIKULCOVI, poverenému riadením Ministerstva vnútra Slovenskej republiky vo výboroch Národnej rady Slovenskej republiky **(tlač 628a)** uviedol spravodajca posl. M. SALOŇ.

Rozprava: -

Hlasovanie o návrhu uznesenia:

**schvaľuje správu** o výsledku prerokovania návrhu skupiny poslancov Národnej rady Slovenskej republiky na  vyslovenie nedôvery členovi vlády Slovenskej republiky Romanovi MIKULCOVI, poverenému riadením Ministerstva vnútra Slovenskej republiky vo výboroch Národnej rady Slovenskej republiky **(tlač 628a)**;

**poveruje** poslanca Národnej rady Slovenskej republiky **Mariána Saloňa**, aby na schôdzi Národnej rady Slovenskej republiky informoval o výsledku prerokovania návrhu skupiny poslancov Národnej rady Slovenskej republiky na  vyslovenie nedôvery členovi vlády Slovenskej republiky Romanovi MIKULCOVI, poverenému riadením Ministerstva vnútra Slovenskej republiky vo výboroch Národnej rady Slovenskej republiky a poslancov **Petra Šucu a Mariána Saloňa,** aby plnili úlohy spravodajcov.

**Hlasovanie 5/0/9/ -** *neschválené.*

Správa výboru nebola schválená, keďže návrh správy nezískal súhlas potrebnej väčšiny členov výboru.

Predseda Výboru Národnej rady Slovenskej republiky pre obranu a bezpečnosť poveril poslanca Národnej rady Slovenskej republiky Igora Husa, aby na schôdzi Národnej rady Slovenskej republiky informoval o výsledku prerokovania návrhu skupiny poslancov Národnej rady Slovenskej republiky na  vyslovenie nedôvery členovi vlády Slovenskej republiky Romanovi MIKULCOVI, poverenému riadením Ministerstva vnútra Slovenskej republiky vo výboroch Národnej rady Slovenskej republiky a poslancov Igora Husa, Lukáša Kyselicu a Marcela Mihalika,aby plnili úlohy spravodajcov.

***Juraj KRÚPA***

predseda výboru

**Marián SALOŇ**

overovateľ výboru

**Igor HUS**

overovateľ výboru